Определение на Общия съд от 16 октомври 2017 г. — Salehi/Комисия
(Дело T-773/16)1
(Иск за установяване на неправомерно бездействие — Регламент (EО) № 539/2001 — Неприемане от страна на Комисията на актове за изпълнение относно временното премахване на освобождаването от изискването за виза за определени категории граждани на трети страни — Изявление на Комисията — Явна недопустимост)
Език на производството: немски
Страни
Ищец: Dominik Salehi (Бремен, Германия) (представител: C. Drews, avocat)
Ответник: Европейска комисия (представители: C. Cattabriga и G. Wils)
Предмет
Иск на основание на член 265 ДФЕС, в резултат на който да се установи, че Комисията незаконосъобразно се е въздържала да приеме акт за изпълнение по смисъла на член 1, параграф 4 от Регламент (ЕО) № 539/2001 на Съвета от 15 март 2001 година за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани се освободени от това изискване (OВ L 81, стр. 1; Специално издание на български език, 2007 г. глава 19, том 3, стр. 97) и да го съобщи на жалбоподателя.
Диспозитив
Отхвърля жалбата.
Осъжда Dominik Salehi да заплати съдебните разноски.
____________
1 ОВ C 53, 20.2.2017 г.